Былі распаўсюджаныя не толькі аднакаляровыя яйкі — так званыя крашанкі, але і яйкі з нанесенымі ўзорамі, сімваламі, знакамі. Да дэкарыравання яек адносіліся з вялікай адказнасцю. Загадзя рыхтавалі сыравіну для вырабу фарбаў, прадумвалі малюнкі, адводзілі на падрыхтоўку велікодных яек асобны час. Гэта сёння ў крамах можна знайсці безліч гатовых фарбаў і аздабленняў, з дапамогай якіх можна хутка і без лішніх намаганняў аформіць яйка. Напэўна, яно атрымаецца прыгожае, але будзе пазбаўлена мастацкай вобразнасці. А вось нашы бабулі без усялякіх наклеек і тэрмаплёнак умелі зрабіць з яйка сапраўдны твор мастацтва. Паспрабуем паўтарыць.